CELEX: 62012TN0193
Language: sk
Date: 2012-05-08 00:00:00
Title: Vec T-193/12: Žaloba podaná 8. mája 2012 — MIP Metro/ÚHVT — Holsten-Brauerei (H)

30.6.2012   
            
            
               SK
            
            
               Úradný vestník Európskej únie
            
            
               C 194/26
            
         Žaloba podaná 8. mája 2012 — MIP Metro/ÚHVT — Holsten-Brauerei (H)
   (Vec T-193/12)
   2012/C 194/44
   Jazyk, v ktorom bola podaná žaloba: nemčina
   
      Účastníci konania
   
   
      Žalobkyňa: MIP Metro Group Intellectual Property GmbH & Co. KG (Düsseldorf, Nemecko) (v zastúpení: J.-C. Plate a R. Kaase, Rechtsanwälte)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Holsten-Brauerei AG (Hamburg, Nemecko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 23. februára 2012 vo veci R 2340/2010-1, v rozsahu, v akom vyhovel námietke proti rozšíreniu ochrany medzinárodného zápisu ochrannej známky č. 948 014 z dôvodu nezlučiteľnosti s článkom 8 ods. 1 písm. b) nariadenia Rady (ES) č. 40/94o ochrannej známke spoločenstva,
            
         
               —
            
            
               zaviazal žalovaného na náhradu trov konania vrátane trov námietkového konania.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: medzinárodný zápis obrazovej ochrannej známky s pôsobnosťou v Európskej únii, ktorá znázorňuje erb s písmenom „H“, pre tovary zaradené do triedy 32 — č. 948 017.
   
      Majiteľ ochrannej známky alebo označenia namietaných v námietkovom konaní: Holsten-Brauerei AG.
   
      Namietaná ochranná známka alebo označenie: nemecká obrazová ochranná známka, ktorá znázorňuje rytiera na koni so štítom s písmenom „H“, pre tovary zaradené do triedy 32.
   
      Rozhodnutie námietkového oddelenia: vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia č. 207/2009.